****

 **Проект № А12-22-100/ 16.11.2012 г.**

**„Усъвършенстване и укрепване на административния капацитет на община Никопол”**

**Договор № А12-22-100/25.04.2013 г.**

 ***Годишен технически доклад- извършени дейности и постигнати резултати.***

От стартирането на проекта „Усъвършенстване и укрепване на административния капацитет на община Никопол „, изпълняван по ОП”Административен капацитет „ изминаха осем месеца – време достатъчно, за да бъдат изпълнени по-голяма част от планираните дейности и да може да бъде преценен ефектът от наученото при прилагането му в пряката работа на служителите.

Сега е видно, че първоначалния скептицизъм за необходимостта от обучение липсва, а точно обратно – всички са доволни от наученото. За първи път от години толкова голям процент служители бяха включени в различни курсове на обучение –според необходимостта и преките задължения. Имахме възможност да се срещнем с колеги от други общини и да споделим опит, но най-ценното са опитът и знанията предавани от лекторите към ИПА- София.

С цел осигуряване прозрачност и коректност при изпълнение на планираните дейности и изразходени средства по проекта бе сформиран екип за изпълнение и управление на същия.

Екипът за управление на проекта проведе 28 (двадесет и осем ) броя работни срещи, за които са изготвени протоколи.

√ Изготвен бе график за провеждане на процедурите по ЗОП с външен изпълнител;

√ Изготвени и изпратени бяха 8 (осем) броя групови заявки за обучения в ИПА;

√ Сключен бе договор за изготвяне на информационни материали;

√ Изготвена бе система за управление, вътрешен мониторинг и оценка на резултатите от

 проектните дейности

√ Изготвен бе междинен технически и годишен технически доклад и искане за плащане до

 УО на ОПАК.

√ Сключен договор за провеждане на обучение с външен изпълнител.

√ Извършени бяха 6 проверки на място при изпълнение на планираните обучения за които са изготвени и подписани констативни протоколи.

1 . През периода бяха проведени общо 7 обучения от ИПА в учебна база гр.Банкя и гр. София, както следва :

 1.1. на 09.07.2013 г. – 10.07.2013 г. на тема - Форми на сътрудничество между

 администрацията, граждански и бизнес организации, сигнатура на обучението ПР-19/2013.

1.2. на 22.07.2013 г. – 23.07.2013 г. на тема „Професионална етика и етично регулиране в държавната администрация. Практически умения за решаване на етични дилеми и конфликти, възникващи при извършваните дейности и процедури” (за служители на експертнидлъжности)**,** сигнатура на обучението ПР-25/2013.

1.3. на 24.07.2013 г. – 25.07.2013 г. на тема „Професионална етика и етично регулиране в държавната администрация. Практически умения за решаване на етични дилеми и конфликти, възникващи при извършваните дейности и процедури” (за служители на ръководни длъжности)**,** сигнатура на обучението ПР-26/2013.

1.4 на 09.09.2013 г. – 12.09.2013 г. в учебна зала в гр. София на тема „ Електронни таблици c MS EXCEL/ базов курс/ - премина обучение първа група от 9 служители. Всички преминали обучение са получили сертификати ;

 1.5. на 18.11.2013г. – 19.11.2013г. на тема „Е-Правителство”, сигнатура на обучението ИТО-1/2013, обучени 20 (двадесет) служители и получили сертификат;

 1.6. на 18.11.201 г. – 19.11.2013г. на тема „Делова етика”, сигнатура на обучението УА-7/2013, обучени 16 (шестнадесет) служители и получили сертификат;

 1.7.на 25.11.2013г. – 26.11.2013г. 34 (тридесет и четири) участника и на 11.12.2013г. – 12.12.2013 г. 20 (двадесет) участника на тема „Усъвършенстване на вътрешните комуникации в администрацията” сигнатура на обучението ЕФ-2/2013, обучение 54 служители и получили сертификат.

 През различните курсове на обучение преминаха 144 служители от които 92 жени , или 64 % от общия брой обучени служители.

Всички обучавани са с придобити сертификати - 144 броя – 100 %.

Участието в обученията допринесе за повишаване на професионалната компетентност на експертните и ръководни служители, в областта на е-правителство, работа с електронни таблици, професионална етика и сътрудничество с граждански и бизнес организации, за подобряване на вътрешната комуникация, междугруповите отношения и повишаване екипната ефективност.

За Оповестяване резултатите от проекта и приноса на Общността за неговото реализиране допринася изпълнението на Дейност 3 - Информация и публичност.

Със стартирането на проекта започна провеждането на информационна кампания сред обществеността за запознаване с целите и задачите на проекта , както и за популяризиране на предоставените финансови средства от ЕС .

В тази връзка:

* на сайта на Община Никопол е поставен банер с името на проекта, Оперативната програма и бюджетната линия в който се помества информацията свързана с изпълнението и напредъка на проекта. През периода са поместени 4 (четири) броя прессъобщения, както и снимков материал;
* на 27.06.2013 г. е проведена откриваща пресконференция във връзка с представяне на проекта пред местната общност с участие на журналисти, кметове, кметски наместници, общински съветници, представители на администрацията. Подготвена и представена бе презентация;
* 3бр. публикации в медиите – 2 (две) в местния общински вестник и 1(една) в регионален
* отпечатани 100 бр. информационни брошури
* отпечатани 10 бр. плаката (формат А3)
* изготвена1бр. малка информационна табела

През оставащите месеци до края на проекта ще бъдат осъществени още три обучения. С интерес се очакват обученията през месец февруари и март по темите „ Екипна ефективност „ и „ Работа с деца и семейства от уязвими групи „, които ще бъдат организирани от външен изпълнител.

 На успешно преминалите обученията ще бъдат връчени сертификати.

Анелия Димитрова – Координатор на проекта

17.01.2014 г.